CELEX: 22011D0260
Language: bg
Date: 2011-03-16 00:00:00
Title: 2011/260/ЕС: Решение № 2/2011 на Комитета на посланиците АКТБ—ЕС от 16 март 2011 година за назначаване на членове на управителния съвет на Техническия център за сътрудничество в областта на селското стопанство и развитието на селските райони (СТА)

29.4.2011   
            
            
               BG
            
            
               Официален вестник на Европейския съюз
            
            
               L 110/35
            
         РЕШЕНИЕ № 2/2011 НА КОМИТЕТА НА ПОСЛАНИЦИТЕ АКТБ—ЕС
   от 16 март 2011 година
   за назначаване на членове на управителния съвет на Техническия център за сътрудничество в областта на селското стопанство и развитието на селските райони (СТА)
   (2011/260/ЕС)
   КОМИТЕТЪТ НА ПОСЛАНИЦИТЕ АКТБ—ЕС,
   като взе предвид Споразумението за партньорство между членовете на Групата страни от Африка, Карибите и Тихоокеанския басейн („държави от АКТБ“), от една страна, и Европейската общност и нейните държави-членки, от друга страна, подписано в Котону (Бенин) на 23 юни 2000 г. (1), изменено за първи път в Люксембург на 25 юни 2005 г. (2) и преразгледано в Споразумението за второ изменение на гореспоменатото Споразумение за партньорство АКТБ—ЕО, подписано в Уагадугу на 22 юни 2010 г. (3), и по-специално член 3, параграф 5 от приложение III към него,
   като има предвид, че:
   
               (1)
            
            
               С Решение № 3/2008 от 22 май 2008 г. Комитетът на посланиците АКТБ—ЕО назначи членовете на управителния съвет на Техническия център за сътрудничество в областта на селското стопанство и развитието на селските райони (трима членове от ЕС и трима членове от АКТБ) с мандат от пет години при условие за преразглеждане след две години и половина, що се отнася до членовете от държавите от АКТБ.
            
         
               (2)
            
            
               След освобождаване на едно от местата за членове от държавите от АКТБ, с Решение № 5/2010 от 26 юли 2010 г. (4) беше назначен нов член.
            
         
               (3)
            
            
               След преразглеждане на състава държавите от АКТБ изразиха намерение да обновят членския състав на АКТБ в управителния съвет, считано от 24 февруари 2011 г. до края на текущия мандат, и посочиха двама нови кандидати.
            
         
               (4)
            
            
               Поради това е необходимо да бъдат назначени двама нови членове на управителния съвет,
            
         ПРИЕ НАСТОЯЩОТО РЕШЕНИЕ:
   Член 1
   Посочените по-долу лица се назначават за членове на управителния съвет на Техническия център за сътрудничество в областта на селското стопанство и развитието на селските райони на местата на д-р Wilson A. SONGA и проф. Radjiskumar MOHAN:
   
               —
            
            
               д-р Daoussa BICHARA CHERIF и д-р Faletoi Suavi TUILAEPA.
            
         Член 2
   Вследствие на това за остатъка от текущия мандат, а именно до 21 май 2013 г., управителният съвет на СТА е в следния състав:
   
               —
            
            
               д-р Daoussa BICHARA CHERIF (Чад)
            
         
               —
            
            
               г-н Kahijoro KAHUURE (Намибия)
            
         
               —
            
            
               д-р Faletoi Suavi TUILAEPA (Самоа)
            
         
               —
            
            
               проф. Raúl BRUNO DE SOUSA (Португалия)
            
         
               —
            
            
               проф. Eric TOLLENS (Белгия)
            
         
               —
            
            
               г-н Edwin Anthony VOS (Нидерландия).
            
         Член 3
   Настоящото решение влиза в сила от датата на приемането му.
   
      Съставено в Брюксел на 16 март 2011 година.
      
         
            За Комитета на посланиците АКТБ—ЕС
         
         
            Председател
         
         GYÖRKÖS P.
      
   
   
      (1)  ОВ L 317, 15.12.2000 г., стр. 3.
   
      (2)  ОВ L 209, 11.8.2005 г., стр. 27.
   
      (3)  ОВ L 287, 4.11.2010 г., стр. 3. Споразумение, прилагано временно съгласно Решение № 2/2010 (ОВ L 287, 4.11.2010 г., стр. 68).
   
      (4)  ОВ L 263, 6.10.2010 г., стр. 14.